pythainlp/thaigov-v2-corpus-22032023 huggingface dataset:
วันอาทิตย์ที่ 15 พฤษภาคม 2565
โฆษกรัฐบาล เผย นายกฯ ร่วมติดตามการแข่งขันกีฬาซีเกมส์ ครั้งที่ 31 อย่างใกล้ชิด ยินดีที่ทัพนักกีฬาไทยทำผลงานได้อย่างดีเยี่ยม
โฆษกรัฐบาล เผย นายกฯ ร่วมติดตามการแข่งขันกีฬาซีเกมส์ ครั้งที่ 31 อย่างใกล้ชิด ยินดีที่ทัพนักกีฬาไทยทำผลงานได้อย่างดีเยี่ยม
วันนี้ (15 พฤษภาคม 2565) นายธนกร วังบุญคงชนะ โฆษกประจำสำนักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทีมปันจักสีลัต ทำผลงานยอดเยี่ยม คว้าเหรียญทองแรกให้ทัพนักกีฬาไทย ทั้งนี้ในขณะเดินทางเข้าร่วมการประชุมสุดยอดอาเซียน-สหรัฐอเมริกา สมัยพิเศษ ณ กรุงวอชิงตัน สหรัฐอเมริกา นายกรัฐมนตรีได้ร่วมติดตามการแข่งขันกีฬาซีเกมส์ ครั้งที่ 31 ที่จัดขึ้น ณ สาธารณรัฐสังคมนิยมเวียดนาม ระหว่างวันที่ 12 - 23 พฤษภาคม 2565 และยินดีที่นักกีฬาไทย คว้าเหรียญทองแรกให้กับทัพนักกีฬาไทย ในกีฬาปันจักสีลัตทีมชาย ประกอบไปด้วยนายซอบรี เจ๊ะนิ นายอับดุลการีม คูลี และนายอับดุลรอฮีม ซีเดะ หลังชนะไปด้วยคะแนน 9.960 สามารถชนะแชมป์เก่าจากประเทศอินโดนีเซียในรอบชิงชนะเลิศได้อย่างสวยงาม ในขณะที่นายอิลยาส สาดารา นักกีฬาปันจักสีลัตชายเดี่ยว ประเภทร่ายรำ บุคคลชาย คว้าเหรียญเงินด้วยคะแนน 9.930-9.960 คะแนน
ทั้งนี้ นายกรัฐมนตรียินดีที่ทีมนักกีฬาไทยทำผลงานได้อย่างดีเยี่ยมในหลายชนิดกีฬา ซึ่งเหรียญรางวัลแรกของทัพนักกีฬาไทยได้จาก ดวงดารา คำเลิศ นักกีฬาคูราซหญิงรุ่น 48 กิโลกรัม หลังทำผลงานคว้าเหรียญทองแดงไปครองร่วมกับนักกีฬาเมียนมา โดยนักกีฬาคูราซไทยยังสามารถเก็บเหรียญรางวัลเพิ่มได้อีก 2 เหรียญทองแดง จาก นพสิทธิ์ เลิศศิริสมบัติ ในรุ่น 81 กิโลกรัมชาย และ โนเอล โรสลิน กรังด์ฌอง นักกีฬาลูกครึ่งไทย-ฝรั่งเศส ในรุ่น 52 กิโลกรัมหญิง ขณะที่ทีมเรือกรรเชียงไทยทำไปได้ 1 เหรียญเงิน 1 เหรียญทองแดง โดยทัพนักกีฬาไทยทำได้ 3 เหรียญทอง 5 เหรียญเงิน 11 เหรียญทองแดง รวม 19 เหรียญ (ณ วันที่ 13 พฤษภาคม 2565)
นายธนกรกล่าวว่า นายกฯ ติดตามการแข่งขันกีฬาซีเกมส์อย่างใกล้ชิด พร้อมร่วมส่งกำลังใจ และขอบคุณนักกีฬาไทยทุกคนที่ปฏิบัติหน้าที่อย่างเต็มขีดความสามารถและศักยภาพ สร้างชื่อเสียงให้กับประเทศไทย โดยยังเหลือการแข่งขันอีกหลายวัน และอีกหลายชนิดกีฬา ขอให้นักกีฬาทุกคนทำหน้าที่ให้ดีที่สุดเต็มกำลัง ทำหน้าที่เป็นทูตทางกีฬาและวัฒนธรรม คนไทยทุกคนพร้อมติดขอบหน้าจอให้กำลังใจ เพราะซีเกมส์ถือเป็นมหกรรมกีฬาที่คนไทยให้ความสนใจ และยังสามารถสร้างผลงานได้อย่างยอดเยี่ยม สร้างความภาคภูมิใจให้ชาวไทยและเป็นเกียรติภูมิของประเทศไทย
วันเสาร์ที่ 28 สิงหาคม 2564
นายกฯ ชื่นชม ''ภูธเรศ คงรักษ์” นักกีฬาวีลแชร์เรซซิ่งเจ้าของเหรียญทองแดงที่ 3 สร้างชื่อเสียงให้ไทยใน  “Tokyo 2020 Paralympics”
นายกฯ ชื่นชม ''ภูธเรศ คงรักษ์” นักกีฬาวีลแชร์เรซซิ่งเจ้าของเหรียญทองแดงที่ 3 สร้างชื่อเสียงให้ไทยใน  “Tokyo 2020 Paralympics”
วันนี้ (28 สิงหาคม 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามผลการแข่งขันของทัพนักกีฬาไทยอย่างต่อเนื่อง และยินดีกับ ภูธเรศ คงรักษ์ นักกีฬาวีลแชร์เรซซิ่งทีมชาติไทย ที่สามารถคว้าเหรียญทองแดงที่ 3 ให้กับประเทศไทย และขอบคุณ ประวัติ วะโฮรัมย์ ที่ทำหน้าที่อย่างเต็มความสามารถ
นายกรัฐมนตรี ยินดีกับนักกีฬา และชื่นชมเป็นอย่างยิ่ง ที่นักกีฬาวีลแชร์เรซซิ่ง ประเภท 5,000 เมตร ชาย คลาส ที54(T54) ทีมชาติไทยผ่านเข้าร่วมการแข่งขันในรอบชิงชนะเลิศ ถึง 2 คน และภาคภูมิใจกับผลงานของนักกีฬาทั้งสองเป็นอย่างยิ่ง โดยภูธเรศ สามารถคว้าเหรียญทองแดงมาได้สำเร็จ และขอให้ประวัติอย่าเสียใจ เพราะการเข้าร่วมแข่งขันในนามประเทศไทยถึงสองคนก็เป็นเกียรติประวัติแก่ประเทศไทย แล้ว
โฆษกรัฐบาล กล่าวเชิญชวนให้ประชาชนร่วมส่งกำลังใจ แรงใจ ให้ทัพนักกีฬาไทยและทีมงาน ที่ทำหน้าที่สร้างชื่อเสียงให้ประเทศไทย ตลอดอีก 8 วันที่เหลือ ในมหกรรมการแข่งขันกีฬาพาราลิมปิก ครั้งที่ 16 “Tokyo 2020 Paralympics” ได้ทางช่องทีสปอร์ต 7 (T Sports 7) ของการกีฬาแห่งประเทศไทย ในระบบทีวีดิจิทัล ช่องทีสปอร์ต (T Sports ) หมายเลข 91 ในระบบทีวีดาวเทียม และช่องทางอื่นๆ ตลอดจน สามารถติดตามตารางการแข่งขัน และผลการแข่งขันประจำวันของทัพนักกีฬาไทย ได้ทางเฟสบุ๊ก “กองประชาสัมพันธ์ กกท”
วันพฤหัสบดีที่ 20 มกราคม 2565
กทม.เปิดจุดตรวจ RT-PCR แก่กลุ่มเสี่ยงสูงที่ผล ATK เป็นลบ
วันพฤหัสบดีที่ 20 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนกลุ่มเสี่ยงที่สัมผัสใกล้ชิดกับผู้ติดเชื้อโควิด-19 และมีอาการป่วย เช่น มีไข้ ไอ เจ็บคอ แต่ตรวจคัดกรองเชื้อด้วยชุดตรวจ ATK แล้วได้ผลเป็นลบ สามารถขอรับบริการตรวจโควิด-19 ซ้ำด้วยวิธี RT-PCR ได้ ที่จุดตรวจของ กทม. 14 แห่ง ประกอบด้วย รพ.ในสังกัด กทม. 11 แห่ง จุดตรวจวัดศรีสุดาราม และจุดตรวจแบบ Drive Thru 2 แห่ง คือ สายใต้ใหม่ เขตตลิ่งชัน และวิคตอเรีย การ์เด้นส์ เขตบางแค เพื่อให้แยกกักตัวจากผู้อื่นและเข้ารับการรักษาอย่างรวดเร็ว ทั้งนี้ สงวนสิทธิในการตรวจ RT-PCR ฟรีสำหรับกลุ่มเสี่ยงสูงที่มีอาการแล้วเท่านั้น หากประชาชนทั่วไปประสงค์เข้ารับการตรวจ ณ จุดบริการดังกล่าวโดยไม่มีประวัติเสี่ยง จะต้องชำระค่าบริการตามอัตราที่แต่ละแห่งกำหนด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 13 ตุลาคม 2564
เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร 13 ตุลาคม 2564
เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร 13 ตุลาคม 2564
เลขาธิการนายกรัฐมนตรี วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช   บรมนาถบพิตร 13 ตุลาคม 2564
วันนี้ (13 ตุลาคม 2564) เวลา 09.00 น. ณ ตึกภักดีบดินทร์ ทำเนียบรัฐบาลนายดิสทัต โหตระกิตย์ เลขาธิการนายกรัฐมนตรี ประธานในพิธี พร้อมด้วยนายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร และคณะผู้บริหารสำนักเลขาธิการนายกรัฐมนตรี ร่วมน้อมรำลึกเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
เลขาธิการนายกรัฐมนตรีวางพวงมาลาถวายสักการะหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จากนั้น กล่าวน้อมรำลึกในพระมหากรุณาธิคุณ ดังนี้
"เนื่องในวันคล้ายวันสวรรคตของพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร ในวันนี้ ข้าพระพุทธเจ้า นายดิสทัต โหตระกิตย์ เลขาธิการนายกรัฐมนตรี พร้อมด้วยผู้บริหาร ข้าราชการ และบุคลากรสำนักเลขาธิการนายกรัฐมนตรี ต่างมาร้อยรวมดวงใจกันเพื่อแสดงออกถึงความจงรักภักดีและน้อมรำลึกถึงพระมหากรุณาธิคุณอันหาสุดมิได้
นับตั้งแต่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จเถลิงถวัลยสิริราชสมบัติ เป็นพระมหากษัตริย์องค์ที่ 9 แห่งพระบรมราชจักรีวงศ์ ได้ทรงพระราชวิริยอุตสาหะปฏิบัติบำเพ็ญพระราชกรณียกิจนานัปการ อันนำมาซึ่งความเจริญรุ่งเรืองและประโยชน์อย่างเอนกอนันต์แก่ประเทศชาติและประชาชนตลอดรัชสมัย ปวงพสกนิกรใต้ร่มพระบารมี ต่างประจักษ์ชัดแจ้งในพระเกียรติคุณ และพระมหากรุณาธิคุณล้นเกล้าล้นกระหม่อม โครงการอันเนื่องมาจากพระราชดำริมากมายหลายพันโครงการ ที่ได้ทรงวางรากฐานการพัฒนา ได้ก่อเกิดประโยชน์อันไพศาล และยังคงเบ่งบานขยายผลการดำเนินงานไปทั่วทุกภูมิภาคของประเทศ หลักปรัชญาของเศรษฐกิจพอเพียงที่พระราชทานไว้ เป็นแนวทางสำคัญที่เป็นภูมิคุ้มกันให้พสกนิกรสามารถดำเนินชีวิตได้อย่างมีคุณภาพในทุกสถานการณ์ของบ้านเมือง การเดินตามรอยพระยุคลบาทส่งผลให้เหล่าราษฎรได้พัฒนาคุณภาพชีวิตให้ดีขึ้น มีความเป็นอยู่อย่างพอเพียง และมีความสุขอย่างยั่งยืน
ปวงข้าพระพุทธเจ้าจักขอสืบสานพระราชปณิธานด้วยความสำนึกในพระมหากรุณาธิคุณเป็นล้นพ้น และจะน้อมนำแนวทางตามพระบรมราโชวาท และพระราชดำริที่ได้พระราชทานไว้เป็นเครื่องยึดเหนี่ยวในการปฏิบัติตนเพื่อให้เกิดประโยชน์สุขแก่ประเทศชาติและประชาชนสืบไป
ในโอกาสนี้ ขอให้ผู้ที่มาร่วมชุมนุมกัน ณ สถานที่แห่งนี้ พร้อมใจกันยืนสงบนิ่ง เพื่อน้อมรำลึกถึงพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระมหากษัตริย์ผู้ทรงเป็นที่รักยิ่งของปวงชนชาวไทย และยังคงสถิตอยู่ในดวงใจของปวงข้าพระพุทธเจ้าตราบนิรันดร์"
เลขาธิการนายกรัฐมนตรีและผู้เข้าร่วมพิธียืนสงบนิ่งน้อมรำลึกในพระมหากรุณาธิคุณ เป็นเวลา 89 วินาที จากนั้นถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นอันเสร็จพิธี
วันจันทร์ที่ 24 มกราคม 2565
สธ. ไฟเขียว ประชาชน 10 จังหวัดท่องเที่ยว ฉีดวัคซีนเข็ม 4 ย้ำ! ต้องรับเข็ม 3 ครบ 3 เดือนก่อน
.....
อัปเดตแผน "ฉีดวัคซีนโควิด" เข็มกระตุ้นให้แก่ประชาชนเพื่อกระตุ้นภูมิคุ้มกันสำหรับผู้ที่เคยรับวัคซีนครบตามเกณฑ์แล้ว ล่าสุด กระทรวงสาธารณสุข กำหนดแผนการบริหารวัคซีนป้องกันโควิด-19 เดือน ก.พ. 65 ซึ่ง ศบค. เห็นชอบแผนการฉีดวัคซีนโควิดเข็ม 4 ให้กับประชาชนในพื้นที่ 10 จังหวัดท่องเที่ยวและจังหวัดที่พบการติดเชื้อสูง จากเดิมที่ให้ฉีดเฉพาะกลุ่มบุคลากรทางการแพทย์ เจ้าหน้าที่ด่านหน้า และกลุ่มเสี่ยง
.
วันศุกร์ที่ 7 มกราคม 2565
นายกฯ กำชับหน่วยงานที่เกี่ยวข้อง "RCEP" เร่งวางระบบการทำงาน คำนึงถึงประโยชน์ ปชช. คาดช่วย "สร้างรายได้ - จ้างงาน" มากขึ้น
.....
ความตกลงหุ้นส่วนทางเศรษฐกิจระดับภูมิภาค หรือ Regional Comprehensive Economic Partnership : RCEP มีผลบังคับใช้เมื่อวันที่ 1 ม.ค. 65 ที่ผ่านมา โดยจะส่งผลให้ประเทศสมาชิกลดหรือยกเลิกกฎระเบียบและมาตรการที่เป็นอุปสรรคต่อการค้าและการลงทุน
.
นายกฯ จึงสั่งการไปยังหน่วยงานที่เกี่ยวข้องกับความตกลง RCEP ให้เร่งวางระบบการทำงาน ช่วยเหลือประชาชนให้ได้รับประโยชน์อย่างเต็มที่
.
สำหรับประโยชน์ที่ประชาชน เกษตรกร ผู้ผลิต และผู้ประกอบการไทย จะได้รับจากความตกลง RCEP เช่น
.
ยกเลิกการเก็บภาษีนำเข้า (ภาษีเหลือ 0%) สำหรับสินค้าส่งออกไทย จำนวนกว่า 29,891 รายการ
.
เพิ่มช่องทางออนไลน์สำหรับการยื่นเอกสารขอนำเข้าสินค้าเป็นการล่วงหน้า
.
ปรับ ประสานมาตรฐานและมาตรการที่เกี่ยวข้องกับสินค้าเกษตรและอุตสาหกรรมของประเทศผู้นำเข้า ให้มีความชัดเจน และเป็นไปในทิศทางเดียวกันมากขึ้น
.
ลดหรือยกเลิกข้อกำหนดด้านการลงทุนที่เป็นอุปสรรคหรือก่อให้เกิดการเลือกปฏิบัติต่อนักลงทุนต่างชาติภายในประเทศสมาชิก
.
เปิดโอกาสให้นักลงทุนไทยเข้าไปลงทุนในประเทศสมาชิกในสาขาที่ไทยมีศักยภาพ
.
นอกจากนี้ ความตกลง RCEP ยังช่วยให้ผู้ประกอบการ SMEs ของไทย มีโอกาสเข้าถึงและใช้ประโยชน์จากความตกลงอย่างเต็มที่ คาดว่าจะช่วยสร้างรายได้และการจ้างงานให้กับประเทศมากขึ้น
.
อ่านเพิ่มเติม คลิกhttps://www.thaigov.go.th/news/contents/details/50292
#ไทยคู่ฟ้า#ร่วมต้านโควิด19
-------------------
วันจันทร์ที่ 21 มิถุนายน 2564
กระทรวงแรงงาน  สัมมนาเครือข่ายการแนะแนวอาชีพ ปี 64 แบบออนไลน์
กระทรวงแรงงาน จัดสัมมนาเครือข่ายการแนะแนวอาชีพ ประจำปีงบประมาณ พ.ศ. 2564 วันที่ 21 มิถุนายน 2564 เตรียมความพร้อมครู อาจารย์ บุคลากรด้านการศึกษา ที่เกี่ยวข้องกับการแนะแนวอาชีพ ผ่านระบบออนไลน์ จำนวน 155 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ในฐานะที่กำกับดูแลกระทรวงแรงงาน ได้มอบยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ไว้ เพื่อเป็นเป้าหมายการพัฒนาที่สำคัญ มุ่งพัฒนาคนในทุกมิติ ทุกช่วงวัย ให้เป็นคนดี คนเก่ง และมีคุณภาพ มีทักษะที่จำเป็นในศตวรรษที่ 21 รักการเรียนรู้และการพัฒนาตนเองอย่างต่อเนื่องตลอดชีวิตสู่การเป็นคนไทยที่มีทักษะสูงเป็นนวัตกร นักคิด ที่มีสัมมาชีพตามความถนัดของตนเอง ซึ่งสอดคล้องอย่างยิ่งกับสถานการณ์ปัจจุบันที่ประเทศไทยเผชิญภาวะการเปลี่ยนแปลงหลากหลาย ทั้งทางด้านเศรษฐกิจ สังคม การระบาดของโรคโควิด - 19 และเทคโนโลยีดิจิทัลที่มีการพัฒนาอย่างไม่หยุดยั้ง การเตรียมความพร้อมของบุคคลากรเครือข่ายด้านการแนะแนวอาชีพให้สามารถแนะแนวอาชีพนักเรียน นักศึกษาที่จะเป็นกำลังแรงงานที่สำคัญของชาติได้ จึงมีความสำคัญยิ่ง
“กระทรวงแรงงาน โดยกรมการจัดหางาน เห็นถึงความสำคัญของการจัดสัมมนาเครือข่ายการแนะแนวอาชีพ ที่จัดขึ้นเพื่อให้ผู้เข้าร่วมการสัมมนาซึ่งประกอบด้วย ครูแนะแนว ครู อาจารย์ บุคลากรทางด้านการศึกษา และเจ้าหน้าที่ของกรมการจัดหางานที่เกี่ยวข้องด้านการแนะแนวอาชีพในกรุงเทพมหานคร ได้นำความรู้ที่ได้รับไปใช้ประโยชน์เพื่อการแนะแนวหรือให้คำปรึกษาแก่นักเรียน นักศึกษา ในการเลือกเรียน เลือกประกอบอาชีพอย่างเหมาะสม สอดคล้องความต้องการของตลาดแรงงานในอนาคต ลดปัญหาการผลิตกำลังแรงงานไม่ตรงกับความต้องการ ตลอดจนให้นักเรียน นักศึกษา ได้ทราบถึงพระราชปณิธานใหม่ของพระบาทสมเด็จพระเจ้าอยู่หัว "เราทำความดี เพื่อชาติ ศาสน์ กษัตริย์" และเพื่อให้โครงการจิตอาสาพระราชทานได้ดำเนินการอย่างต่อเนื่องและขยายผล ตลอดจนเป็นการสร้างความร่วมมือในการดำเนินการด้านการแนะแนวอาชีพระหว่างกรมการจัดหางานกับหน่วยงานทางด้านการศึกษา โดยในปีนี้ผู้เข้าร่วมสัมมนาจำนวน 155 คน ในรูปแบบออนไลน์ผ่านระบบ Zoom เพื่อความปลอดภัยด้านสุขภาพ หลีกเลี่ยงการรวมตัวกันของคนจำนวนมาก ตามมาตรการควบคุมโรคของศบค.”รัฐมนตรีว่าการกระทรวงแรงงาน กล่าว
นายไพโรจน์ โชติกเสถียร อธิบดีกรมการจัดหางาน กล่าวว่า ในภาวะปกติแบบใหม่หรือ New Normal หลีกเลี่ยงไม่ได้ที่ต้องปรับตัวในการใช้ชีวิต การทำงาน การประกอบอาชีพ ซึ่งเครือข่ายด้านการแนะแนวอาชีพที่ผ่านการสัมมนาในครั้งนี้จะถ่ายทอดข้อมูล เพื่อให้นักเรียน นักศึกษา ได้รับทราบ “เทรนด์อาชีพมาแรงในศตวรรษที่ 21” “ อุดมการณ์และสถาบันพระมหากษัตริย์” “องค์ความรู้จิตอาสา” และ “ทักษะที่ต้องเรียนรู้เพื่อรับมือกับโลกของการทำงานในอนาคต” การรับทราบข้อมูลที่เป็นประโยชน์ จะเป็นแนวทางในการตัดสินใจประกอบอาชีพ และช่วยลดปัญหาการขาดแคลนแรงงาน และการผลิตกำลังแรงงานที่ไม่ตรงกับความต้องการของตลาดงาน ที่นอกจากจะส่งผลต่อการประกอบอาชีพในอนาคตแล้วยังส่งผลต่อการพัฒนาประเทศอีกด้วย
วันอังคารที่ 1 กุมภาพันธ์ 2565
“รัฐวิสาหกิจโชว์ผลงานเบิกจ่ายงบลงทุนปี 2564 สูงกว่า 3 แสนล้านบาท ช่วยกระตุ้นเศรษฐกิจหลังการแพร่ระบาดของ COVID - 19 ในปีที่ผ่านมา”
ในปี 2564 รัฐวิสาหกิจมีผลการเบิกจ่ายงบลงทุนสะสมจำนวน 307,185 ล้านบาท หรือคิดเป็นร้อยละ 88 ของกรอบการลงทุนทั้งปี โดย สคร. ได้ติดตามการเบิกจ่ายงบลงทุนของรัฐวิสาหกิจอย่างใกล้ชิด รวมถึงเร่งรัดการเบิกจ่ายงบลงทุนของรัฐวิสาหกิจ
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ในปี 2564 รัฐวิสาหกิจมีผลการเบิกจ่ายงบลงทุนสะสมจำนวน 307,185 ล้านบาท หรือคิดเป็นร้อยละ 88 ของกรอบการลงทุนทั้งปี โดย สคร. ได้ติดตามการเบิกจ่ายงบลงทุนของรัฐวิสาหกิจอย่างใกล้ชิด รวมถึงเร่งรัดการเบิกจ่ายงบลงทุนของรัฐวิสาหกิจ เพื่อให้เกิดการลงทุนช่วยกระตุ้นเศรษฐกิจภายหลังการแพร่ระบาดของ COVID-19 ในปีที่ผ่านมา
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมในรายละเอียดว่า การเบิกจ่ายงบลงทุนของรัฐวิสาหกิจปี 2564 ของรัฐวิสาหกิจปีปฏิทิน จำนวน 9 แห่ง ได้สิ้นสุดการดำเนินการแล้ว โดยมีผลการเบิกจ่ายสะสมตั้งแต่เดือนมกราคม - ธันวาคม 2564 จำนวน 161,724 ล้านบาท หรือคิดเป็นร้อยละ 92 ของกรอบการลงทุนทั้งปี ส่งผลให้ภาพรวมการเบิกจ่ายงบลงทุนของรัฐวิสาหกิจจำนวน 43 แห่ง ในปี 2564 สูงถึง 307,185 ล้านบาท เพิ่มขึ้นจากปี 2563 กว่า 53,363 ล้านบาท
ผลการเบิกจ่ายของรัฐวิสาหกิจ ประจำปี 2564 (ณ เดือนธันวาคม 2564 ของรัฐวิสาหกิจปีงบประมาณและปีปฏิทิน)
รัฐวิสาหกิจ    กรอบลงทุนทั้งปี  ผลเบิกจ่ายสะสม %  เบิกจ่ายสะสม/กรอบลงทุนทั้งปี
ปีงบประมาณ (ต.ค. 63 – ก.ย. 64)
จำนวน 34 แห่ง    174,009   145,461    84%
ปีปฏิทิน (ม.ค. – ธ.ค. 64)
จำนวน 9 แห่ง    176,465   161,724    92%
รวม 43 แห่ง    350,474   307,185    88%
สำหรับการเบิกจ่ายงบลงทุนของรัฐวิสาหกิจไตรมาส 1 ปีงบประมาณ 2565 (ตุลาคม - ธันวาคม 2564) รัฐวิสาหกิจปีงบประมาณมีผลการเบิกจ่ายสะสมจำนวน 14,263 ล้านบาท หรือคิดเป็นร้อยละ 95 ของแผนการเบิกจ่ายสะสม
ผลการเบิกจ่ายของรัฐวิสาหกิจ ประจำปี 2565 (ณ เดือนธันวาคม 2564 ของรัฐวิสาหกิจปีงบประมาณ)
รัฐวิสาหกิจ    แผนเบิกจ่ายสะสม  ผลเบิกจ่ายสะสม %  เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ก.ย. 65)
จำนวน 34 แห่ง (ไตรมาส 1)   15,007   14,263    95%
ปีปฏิทิน (ม.ค. – ธ.ค. 65)
จำนวน 9 แห่ง (เริ่มดำเนินการเดือน ม.ค. 65)  -   -    -
รวม 43 แห่ง    15,007   14,263    95%
นางปานทิพย์ ศรีพิมล ผู้อำนวยการ สคร. กล่าวเพิ่มเติมว่า ในการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ (คณะกรรมการฯ) ครั้งที่ 1/2565 เมื่อวันที่ 26 มกราคม 2565 คณะกรรมการฯ ได้มีนโยบายให้ผู้บริหารรัฐวิสาหกิจกำกับการดำเนินการอย่างใกล้ชิดให้รัฐวิสาหกิจเร่งขออนุมัติปรับปรุงงบลงทุนระหว่างปี 2565 ให้แล้วเสร็จ โดยให้เสนอสำนักงานสภาพัฒนาการเศรษฐกิจและสังคมชาติภายในไตรมาสแรกของปีบัญชี และปรับแผนการลงทุนให้สามารถเบิกจ่ายได้เร็วขึ้นในช่วงไตรมาส 1 และ 2 ของปี 2565 (Front - Loaded) เพื่อให้มีเม็ดเงินเข้าสู่ระบบเศรษฐกิจอย่างต่อเนื่อง รวมทั้งให้ความสำคัญกับการบริหารความเสี่ยงในการดำเนินโครงการและเบิกจ่ายงบลงทุนโดยเฉพาะรัฐวิสาหกิจที่มีกรอบการลงทุนสูงและมีปัญหาการเบิกจ่ายล่าช้าในปี 2564 เพื่อให้รัฐวิสาหกิจมีการเบิกจ่ายงบลงทุนเป็นไปตามเป้าหมายและเป็นเครื่องมือสำคัญก่อให้เกิดการกระตุ้นเศรษฐกิจต่อไป
วันพุธที่ 27 กรกฎาคม 2565
กิจกรรมจิตอาสาของ สปอ. เพื่อเฉลิมพระเกียรติฯ พระบาทสมเด็จพระเจ้าอยู่หัว
กิจกรรมจิตอาสาของ สปอ. เพื่อเฉลิมพระเกียรติฯ พระบาทสมเด็จพระเจ้าอยู่หัว
วันนี้ (26 กรกฎาคม 2565) เวลา 10.00 น. คณะผู้ตรวจราชการกระทรวงอุตสาหกรรม จำนวน 3 ท่าน ได้แก่ นายสมพล โนดไธสง นายเดชา จาตุธนานันท์ และนายวีระกิตติ์ รันทกิจธนวัชร์ พร้อมคณะจิตอาสาสำนักงานปลัดกระทรวงอุตสาหกรรม นำโดย นางสาวลัดดาวัลย์ สันติภิญโญเลิศ ผู้อำนวยการกองตรวจราชการ ร่วมทำกิจกรรมจิตอาสา “อุตสาหกรรมห่วงใยสู้ภัยโควิด” มอบวัสดุอุปกรณ์เพื่อใช้ป้องกันโรค COVID-19 แก่ โรงเรียนที่อยู่ใกล้กระทรวงอุตสาหกรรม 2 แห่ง คือ
1. โรงเรียนวัดจันทรสโมสร บริจาคหน้ากากอนามัย ปริมาณ 8,900 ชิ้น แอลกอฮอล์ จำนวน 40 ลิตร
2. โรงเรียนทีปังกรวิทยาพัฒน์ (วัดโบสถ์) บริจาคหน้ากากอนามัย ปริมาณ 11,000 ชิ้น แอลกอฮอล์ จำนวน 60 ลิตร และบริการฉีดพ่นสเปรย์ฆ่าเชื้อโรค
ซึ่งเป็นหนึ่งในกิจกรรมจิตอาสาบำเพ็ญสาธารณประโยชน์และบำเพ็ญสาธารณกุศล เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ของสำนักงานปลัดกระทรวงอุตสาหกรรม
วันศุกร์ที่ 10 มิถุนายน 2565
พม. จัดประชุม คกก.ผู้สูงอายุแห่งชาติ เห็นชอบร่าง พ.ร.บ.ผู้สูงอายุ (ฉบับที่...) พ.ศ. ... พร้อมสนับสนุนเงินกู้ประกอบอาชีพ ปลอดดอกเบี้ย กว่า 105 ล้านบาท
พม. จัดประชุม คกก.ผู้สูงอายุแห่งชาติ เห็นชอบร่าง พ.ร.บ.ผู้สูงอายุ (ฉบับที่...) พ.ศ. ... พร้อมสนับสนุนเงินกู้ประกอบอาชีพ ปลอดดอกเบี้ย กว่า 105 ล้านบาท
วันที่ 8 มิ.ย. 65 เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะกรรมการผู้สูงอายุแห่งชาติ ครั้งที่ 2/2565 ณ ห้องประชุม ชั้น 8 อาคารกรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กทม. และผ่านระบบ Video Conference โปรแกรม Zoom Meeting ทั้งนี้ นางสุจิตรา พิทยานรเศรษฐ์ อธิบดีกรมกิจการผู้สูงอายุ ผู้แทนหน่วยงานที่เกี่ยวข้อง และผู้ทรงคุณวุฒิ เข้าร่วมประชุม
นายจุติ กล่าวว่า การประชุมคณะกรรมการผู้สูงอายุแห่งชาติ ครั้งที่ 2/2565 เพื่อขับเคลื่อนนโยบายการดำเนินงานด้านผู้สูงอายุในภาพรวมของประเทศ โดยที่ประชุมได้เห็นชอบร่างพระราชบัญญัติผู้สูงอายุ (ฉบับที่...) พ.ศ. ... เพื่อให้ผู้สูงอายุได้รับการคุ้มครอง ส่งเสริม สนับสนุนต่อสิทธิและประโยชน์ของผู้สูงอายุ โดยจะมีการเสนอคณะรัฐมนตรีพิจารณาต่อไป อีกทั้งที่ประชุมได้สนับสนุนการกู้ยืมเงินทุนประกอบอาชีพของผู้สูงอายุ โดยไม่คิดดอกเบี้ย จำนวน 3,624 ราย เป็นเงิน 105,347,180 บาท และโครงการที่ขอรับการสนับสนุนในการดำเนินโครงการ/กิจกรรมด้านผู้สูงอายุ จำนวน 134 โครงการ เป็นเงิน 15,243,791 บาท
วันเสาร์ที่ 6 สิงหาคม 2565
รมต.อนุชา ลงพื้นที่ภาคอีสาน ย้ำความสำเร็จกองทุนหมู่บ้านกระจายทุกพื้นที่ ชงโครงการเลี้ยงโค
รมต.อนุชา ลงพื้นที่ภาคอีสาน ย้ำความสำเร็จกองทุนหมู่บ้านกระจายทุกพื้นที่ ชงโครงการเลี้ยงโค หนทางรอดเกษตรกรหมดหนี้ สร้างรายได้อย่างยั่งยืน
วันนี้ (6 สิงหาคม 2565) ณ ห้องประชุมเทพสถิต โรงแรมชัยภูมิปาร์ค อำเภอเมือง จังหวัดชัยภูมิ นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิด “โครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน” กลุ่มจังหวัดภาคอีสาน ประกอบด้วย ชัยภูมิ นครราชสีมา อุดรธานี เลย สกลนคร หนองคาย หนองบัวลำภู บึงกาฬ ขอนแก่น และมหาสารคาม ซึ่งจัดโดยสำนักงานกองทุนหมู่บ้านและชุมชนเมืองแห่งชาติ โดยมี นายไกรสร กองฉลาด ผู้ว่าราชการจังหวัดสุโขทัย นายเชิงชาย ชาลีรินทร์ สมาชิกสภาผู้แทนราษฎร เขต 2 จังหวัดชัยภูมิ นายสัมฤทธิ์ แทนทรัพย์ สมาชิกสภาผู้แทนราษฎร เขต 3 จังหวัดชัยภูมิ นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายกฤษณ์พีรัช คมสุรศิษฐ์ รองผู้อำนวยการสำนักงานกองทุนหมู่บ้านและชุมชนเมืองแห่งชาติ คณะผู้บริหารในพื้นที่ สมาชิกกองทุนหมู่บ้านฯ เข้าร่วม
รัฐมนตรีประจำสำนักนายกรัฐมนตรี กล่าวว่า โครงการจัดกิจกรรมส่งเสริมและสร้างโอกาสในการพัฒนาหมู่บ้านและชุมชน มีเป้าหมายเพื่อส่งเสริมเศรษฐกิจฐานรากให้กับประชาชน ผ่านการขับเคลื่อนของ “กองทุนหมู่บ้านและชุมชนเมือง” โดยเฉพาะการสนับสนุนแหล่งทุน ซึ่งเป็นส่วนสำคัญในการพัฒนาคุณภาพชีวิตหลายๆ ด้าน กองทุนหมู่บ้านจึงเป็นส่วนที่สนับสนุนแหล่งทุนให้สมาชิกนำไปต่อยอดในการประกอบอาชีพ สร้างรายได้ต่อครอบครัวและชุมชน นำไปสู่การยกระดับคุณภาพชีวิต ด้วยการดำเนินโครงการที่เป็นประโยชน์ สามารถพึ่งพาตัวเองได้ภายใต้หลักเศรษฐกิจพอเพียง และนโยบาย BCG เพื่อการพัฒนาประเทศอย่างยั่งยืน
"ส่วนสำคัญที่ช่วยพลิกฟื้นเศรษฐกิจของประเทศ คือ เศรษฐกิจฐานราก ที่มีกลุ่มเกษตรกรเป็นผู้ขับเคลื่อนหลัก รายได้ส่วนมากมาจากเงินจากน้ำ เงินจากดิน เราต้องทำให้ภาคเกษตรมีรายได้เพิ่ม หมดหนี้สิน หลุดพ้นจากความยากจนให้ได้ ปัจจุบันผมได้หารือร่วมกับ นายสมศักดิ์ เทพสุทิน รัฐมนตรีว่าการกระทรวงยุติธรรม จัดทำ “โครงการส่งเสริมอาชีพการเลี้ยงโค เพื่อพัฒนาคุณภาพชีวิต" โดยการสนับสนุนเงินทุนตั้งต้นจากทางกองทุนฯ ซึ่งการเลี้ยงโคนั้นใช้เงินไม่มาก ให้วัวกินหญ้า สามารถหาได้ทั่วไป เมื่อนำโคไปขายจะเป็นรายได้ให้ครัวเรือนอีกทางหนึ่ง ที่ผ่านมาเราได้เริ่มนำร่องโครงการนี้ที่ จ.สุโขทัย เป็นระยะที่ 1 จำนวน 1,000 ครัวเรือน จากนั้นจะขยายไปยังทุกจังหวัดทั่วประเทศ ภายใต้การสนับสนุนเงินทุนของกองทุนฯ เป้าหมายคือ ประชาชนมีรายได้อย่างยั่งยืน หมดหนี้สินได้ในที่สุด" รัฐมนตรีประจำสำนักนายกรัฐมนตรี กล่าว
โอกาสนี้ รัฐมนตรีประจำสำนักนายกรัฐมนตรี ยังได้มอบรางวัลกองทุนหมู่บ้านและชุมชนเมืองตัวอย่าง จำนวน 10 รางวัล, รางวัลโครงการตามแนวทางประชารัฐตัวอย่าง จำนวน 10 รางวัล และรางวัลเครือข่ายกองทุนหมู่บ้านและชุมชนเมืองตัวอย่าง จำนวน 10 รางวัล พร้อมเยี่ยมชมผลิตภัณฑ์ที่อยู่ภายใต้การดำเนินงานของโครงการฯ
วันพุธที่ 29 ธันวาคม 2564
กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี
กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี โดยไม่เสียค่าใช้จ่ายใด ๆ ณ สถานีกรุงเทพ (หัวลำโพง)
กระทรวงสาธารณสุข ร่วมกับ กระทรวงคมนาคม จัดให้บริการตรวจคัดกรองโควิด 19 ด้วย ATK ให้กับประชาชนทุกคน ฟรี โดยไม่เสียค่าใช้จ่ายใด ๆ ณ สถานีกรุงเทพ (หัวลำโพง) ระหว่างวันที่ 28 ธันวาคม 2564 - วันที่ 3 มกราคม 2565
Facebook ทีมพีอาร์การรถไฟแห่งประเทศไทย (red arrow right) https://www.facebook.com/129946050353608/posts/5342370835777744/
Twitter SRT OFFICIAL @PR_SRT (red arrow right) https://twitter.com/pr_srt/status/1475822959012892673?s=21
วันอังคารที่ 19 ตุลาคม 2564
ธปท. และสมาคมธนาคารไทย ชี้แจงความคืบหน้ากรณีการตัดเงินที่ผิดปกติผ่านบัตรเครดิตและบัตรเดบิต
ธปท.และสมาคมธนาคารไทยชี้แจงกรณีการตัดเงินที่ผิดปกติ ผ่านบัตรเครดิตและบัตรเดบิตของลูกค้าจำนวนมาก เมื่อวันที่ 17 ต.ค.ที่ผ่านมา ว่ามิได้เกิดจากการรั่วไหลของข้อมูลจากระบบธนาคาร
ตามที่ธนาคารแห่งประเทศไทย (ธปท.) และสมาคมธนาคารไทย ได้ชี้แจงกรณีการตัดเงินที่ผิดปกติ ผ่านบัตรเครดิตและบัตรเดบิตของลูกค้าจำนวนมาก เมื่อวันที่ 17 ตุลาคม ที่ผ่านมา ว่ามิได้เกิดจากการรั่วไหลของข้อมูลจากระบบธนาคาร โดยสาเหตุสำคัญเกิดจากการที่มิจฉาชีพสุ่มข้อมูลบัตรและนำไปสวมรอยทำธุรกรรมผ่านร้านค้าออนไลน์ต่างประเทศ ที่ไม่มีการใช้ One Time Password (OTP) โดยตั้งแต่ต้นเดือนตุลาคม มีบัตรที่มีการใช้งานผิดปกติจากเหตุข้างต้นจำนวน 10,700 ใบ โดยในช่วงสุดสัปดาห์ที่ผ่านมา เป็นรายการใช้จากบัตรเดบิตเป็นส่วนใหญ่ ซึ่งการใช้งานส่วนใหญ่มีจำนวนเงินต่อรายการต่ำ เช่น 1 ดอลลาร์ สรอ. และมีการใช้เป็นจำนวนหลาย ๆ ครั้ง ทั้งนี้ ธนาคารมีระบบตรวจจับธุรกรรมที่ผิดปกติ โดยแต่ละธนาคารจะกำหนดเพดานและเงื่อนไขการใช้งานของบัตรตามลักษณะประเภทร้านค้าและประเภทสินค้าแตกต่างกันไป
นอกจากนี้ ธปท. และ สมาคมธนาคารไทย ได้ร่วมกันกำหนดมาตรการเพิ่มเติมเพื่อป้องกันและแก้ปัญหา ดังนี้
1. ยกระดับความเข้มข้นในการตรวจจับธุรกรรมที่ผิดปกติ ให้ครอบคลุมทั้งธุรกรรมที่มีจำนวนเงินต่ำและที่มีความถี่สูง หากพบธุรกรรมที่ผิดปกติ ธนาคารจะระงับการใช้บัตรทันทีและแจ้งลูกค้าในทุกช่องทาง รวมทั้งติดตามเฝ้าระวังรายการธุรกรรมจากต่างประเทศเป็นพิเศษ
2. เพิ่มการแจ้งเตือนลูกค้าในการทำธุรกรรมทุกรายการ ตั้งแต่รายการแรกผ่านช่องทางต่าง ๆ เช่น ระบบ Mobile banking อีเมล หรือ SMS
3. กรณีที่ตรวจสอบพบว่าลูกค้าได้รับผลกระทบจากการทุจริตตามข้างต้น กรณีบัตรเดบิต ลูกค้าจะได้รับการคืนเงินภายใน 5 วันทำการ ส่วนกรณีบัตรเครดิต ธนาคารจะยกเลิกรายการดังกล่าว ลูกค้าไม่ต้องชำระเงินตามยอดเรียกเก็บที่ผิดปกติ และจะไม่มีการคิดดอกเบี้ย
4. ธปท. และสมาคมธนาคารไทยจะเร่งหารือกับผู้ให้บริการเครือข่ายบัตร เช่น Visa Mastercard เพื่อกำหนดให้มีการใช้การยืนยันตัวตนเพิ่มเติม เช่น OTP กับบัตรเดบิตสำหรับร้านค้าออนไลน์
กรณีลูกค้าพบความผิดปกติของธุรกรรมด้วยตนเอง สามารถติดต่อคอลเซ็นเตอร์หรือสาขาของธนาคารผู้ออกบัตร เพื่อแจ้งตรวจสอบและยืนยันความถูกต้องของธุรกรรมในทันที โดยธนาคารจะดูแลแก้ไขปัญหาที่เกิดขึ้นโดยเร็วที่สุด
สำหรับประชาชนทั่วไป ควรตรวจสอบการทำธุรกรรมของตนเองอย่างสม่ำเสมอ รวมทั้งระมัดระวังการผูกบัตรเดบิตในการทำธุรกรรม โดยเฉพาะกับแพลตฟอร์มที่มีความเสี่ยง เช่น เกมออนไลน์ แพลตฟอร์มที่ไม่มีการยืนยันตัวตนก่อนเข้าใช้งาน หรือไม่มี OTP ทั้งนี้ สำหรับบางธนาคาร ลูกค้ายังสามารถเปิด/ปิดการใช้งานของบัตร หรือเปลี่ยนแปลงวงเงินการใช้บัตร หรืออายัดบัตรได้ด้วยตัวเองผ่านแอพพลิเคชั่นของธนาคาร นอกเหนือจากการติดต่อกับธนาคาร
ธปท. และ สมาคมธนาคารไทย ให้ความสำคัญอย่างยิ่งกับความปลอดภัยในการทำธุรกรรมทางการเงิน และการคุ้มครองข้อมูลส่วนบุคคลของลูกค้า โดยธนาคารมีระบบการรักษาความมั่นคงปลอดภัยและมีการตรวจสอบการทำธุรกรรมที่ผิดปกติอย่างต่อเนื่อง ในระยะต่อไป ธปท. และสถาบันการเงินจะร่วมกับหน่วยงานที่เกี่ยวข้องในการยกระดับมาตรการและประสิทธิภาพการตรวจจับและตอบสนองต่อรายการผิดปกติ เพื่อป้องกันและลดผลกระทบจากการเกิดเหตุการณ์ในลักษณะดังกล่าว
วันพฤหัสบดีที่ 7 กรกฎาคม 2565
รัฐบาลมั่นใจ โมโตจีพี สนามประเทศไทย 3 ก.ย.-2 ต.ค.นี้ สร้างแรงส่งฟื้นท่องเที่ยวต่อเนื่อง เป็นรายการกีฬาระดับโลกใหญ่ที่สุดในประเทศหลังโควิด19
รัฐบาลมั่นใจ โมโตจีพี สนามประเทศไทย 3 ก.ย.-2 ต.ค.นี้ สร้างแรงส่งฟื้นท่องเที่ยวต่อเนื่อง เป็นรายการกีฬาระดับโลกใหญ่ที่สุดในประเทศหลังโควิด19 พร้อมสอดแทรกซอฟต์พาวเวอร์อัตลักษณ์ความเป็นไทยในบัตรเข้าชมงาน เปิดขาย 8 ก.ค. นี้
วันที่ 7 ก.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบนโยบายให้หน่วยงานที่เกี่ยวข้องเตรียมกิจกรรมซึ่งรวมถึงการท่องเที่ยวเชิงกีฬา หรือ Sport Tourism เพื่อกระตุ้นการท่องเที่ยวให้เกิดแรงส่งการฟื้นตัวที่ต่อเนื่องของภาคการท่องเที่ยว
ระหว่างวันที่ 30 ก.ย.-2 ต.ค. นี้กระทรวงการท่องเที่ยวและกีฬา โดยการกีฬาแห่งประเทศไทยพร้อมหน่วยงานเกี่ยวข้องทั้งภาครัฐและผู้สนับสนุนจากเอกชนจะจัดการแข่งขันจักรยานยนต์ชิงแชมป์โลก โมโตจีพี ประจำปี 2565 “โออาร์ ไทยแลนด์ กรังด์ปรีซ์ 2022” (OR Thailand Grand Prix 2022) ที่ สนามช้าง อินเตอร์เนชั่นแนล เซอร์กิต จ.บุรีรัมย์ โดยเป็นการแข่งขันกีฬาระดับโลกรายการใหญ่ที่สุดที่มีการจัดในประเทศไทยหลังเกิดการแพร่ระบาดของโควิด19 ซึ่งรัฐบาลตั้งเป้าที่จะให้เป็นรายการแข่งขันที่สร้างกิจกรรมทางเศรษฐกิจ และฟื้นฟูการท่องเที่ยวที่สำคัญ
“การกีฬาแห่งประเทศไทยคาดว่ารายการโมโตจีพีจะดึงดูดทั้งนักท่องเที่ยวทั้งไทยและต่างชาติเข้าชมตลอดการแข่งขันเป็นหลักแสนคน กระตุ้นเศรษฐกิจจากการใช้จ่ายของผู้เข้าชมงานทั้งค่าที่พัก ค่าอาหารและเครื่องดื่ม ค่าพาหนะเดินทาง ค่าซื้อสินค้าของที่ระลึกในแหล่งท่องเที่ยว ทั้งในจ.บุรีรัมย์และจังหวัดใกล้เคียง และเป็นรายการที่ช่วยผลักดันการพัฒนาวงการมอเตอร์สปอร์ตไทยไปสู่ระดับโลก” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า ในการแข่งขันโมโตจีพี สนามประเทศไทยครั้งนี้ยังได้สอดแทรกความเป็นไทยลงไปในบัตรชมการแข่งขันให้ผู้ซื้อบัตรเก็บเป็นที่ระลึก เป็นซอฟต์พาวเวอร์ให้จดจำอัตลักษณ์ของประเทศไทย โดยผู้จัดงานได้ออกแบบบัตรเข้าชม 4 เวอร์ชั่น ภายใต้แนวคิด “THAILAND TO THE WORLD” เน้นลายเส้นลวดลายอ่อนช้อยสะท้อนเป็นไทยสู่สายตาชาวโลกผ่าน “หนุมาน” ตัวละครในวรรณคดีเรื่อง รามเกียรติ์และเป็นตัวแทนของความซุกซน ขี้เล่น เคลื่อนไหวรวดเร็ว ว่องไว เหมือนบุคลิกของนักแข่งที่มีความสนุกสนาน คล่องแคล่ว และใช้ความเร็วในการแข่งขัน
สำหรับบัตรเข้าชมการแข่งขัน โมโตจีพี สนามประเทศไทย จะเปิดขายตั้งแต่วันพรุ่งนี้(8 ก.ค.) เวลา 15.00 น. เป็นต้นไป ที่ Counter Service All Ticket ในร้าน 7-Eleven ทุกสาขาทั่วประเทศ และช่องทางออนไลน์ที่ www.allticket.com
วันอาทิตย์ที่ 28 สิงหาคม 2565
‘ที่ปรึกษาธิวัลรัตน์’ นำ ‘5 เสือแรงงานเมืองเพ็ชร’ ทำกิจกรรม ‘ปันรักให้น้องผู้พิการทางสายตาซ้ำซ้อน’ ถวายสมเด็จพระนางเจ้าฯ พระบรมราชชนนีพันปีหลวง
‘ที่ปรึกษาธิวัลรัตน์’ นำ ‘5 เสือแรงงานเมืองเพ็ชร’ ทำกิจกรรม ‘ปันรักให้น้องผู้พิการทางสายตาซ้ำซ้อน’ ถวายสมเด็จพระนางเจ้าฯ พระบรมราชชนนีพันปีหลวง
วันที่26สิงหาคม2565เวลา11.30น.ที่โรงเรียนการศึกษาเด็กตาบอดพิการซ้ำซ้อนชะอำอำเภอชะอำจังหวัดเพชรบุรีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนำทีมหัวหน้าส่วนราชการพร้อมด้วยข้าราชการและเจ้าหน้าที่หน่วยงานในสังกัดกระทรวงแรงงานจังหวัดเพชรบุรีทำกิจกรรม“ปันรักให้น้องผู้พิการทางสายตาซ้ำซ้อน”ด้วยการเลี้ยงอาหารกลางวันให้กับเด็กผู้พิการทางสายตาซ้ำซ้อนจำนวน60คนรวมทั้งมอบเครื่องอุปโภคบริโภคให้กับโรงเรียนฯเพื่อใช้ประกอบอาหารกิจกรรมดังกล่าวเพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง
นางธิวัลรัตน์กล่าวว่ากิจกรรม“ปันรักให้น้องผู้พิการทางสายตาซ้ำซ้อน”เป็นกิจกรรมที่จัดขึ้นเพื่อแบ่งปันและสร้างความสุขให้กับน้องๆผู้พิการทางสายตาซ้ำซ้อนโดยในวันนี้ดิฉันพร้อมด้วยหัวหน้าส่วนราชการและข้าราชการและเจ้าหน้าที่หน่วยงานในสังกัดกระทรวงแรงงานจังหวัดเพชรบุรีได้เลี้ยงอาหารกลางวันให้กับเด็กผู้พิการทางสายตาซ้ำซ้อนของโรงเรียนการศึกษาเด็กตาบอดพิการซ้ำซ้อนชะอำรวมทั้งได้มอบเครื่องอุปโภคบริโภคให้กับโรงเรียนฯเพื่อใช้ประกอบอาหารนอกจากนี้ยังได้มาเยี่ยมให้กำลังใจกับน้องผู้พิการที่สำนักงานจัดหางานจังหวัดเพชรบุรีได้จ้างงานตามโครงการจ้างงานคนพิการเชิงสังคมมาทำหน้าที่ดูแลคนพิการที่โรงเรียนฯดังกล่าวด้วย ซึ่งกิจกรรมในวันนี้เพื่อถวายเป็นพระราชกุศลแสดงความจงรักภักดีสำนึกในพระมหากรุณาธิคุณอันหาที่สุดมิได้ของสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงที่ทรงพระเมตตาและเอื้ออาทรห่วงใยเด็กและเยาวชนผู้พิการผู้ด้อยโอกาสให้ได้รับความรักความเอาใจใส่และได้รับความช่วยเหลือมาตลอดระยะเวลาอันยาวนานและเป็นการช่วยสนับสนุนอุปถัมภ์โรงเรียนในการสร้างโอกาสและอนาคตที่ดีแก่เด็กพิการให้สามารถพึ่งพาตนเองได้และเติบโตอยู่ในสังคมอย่างมีคุณภาพเนื่องในโอกาสมหามงคลเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงทรงเจริญพระชนมพรรษา90พรรษา12สิงหาคม2565
นางธิวัลรัตน์กล่าวเพิ่มเติมว่าจากการสอบถามทางโรงเรียนทราบว่าต้องผู้ดูแลคนพิการเพิ่มเติมดังนั้นทางกระทรวงแรงงานโดยกรมการจัดหางานก็จะได้จ้างงานเพิ่มเติมให้2รายเพื่อเป็นผู้ดูแลคนพิการและคนพิการที่ทำหน้าที่เป็นครูสอนดนตรีให้กับทางโรงเรียนต่อไปในปี2566ด้วย
+++++++++++++++++++
กองเผยแพร่และประชาสัมพันธ์
27สิงหาคม2565
วันศุกร์ที่ 20 สิงหาคม 2564
MRT ขยายเวลามาตรการช่วยเหลือผู้โดยสารที่มีเที่ยวโดยสารหมดอายุ
จากผลกระทบ COVID-19
ตามที่ รัฐบาลได้ออกข้อกำหนดตามพระราชกำหนดการบริหารราชการในสถานการณ์ฉุกเฉิน ขยายเวลาการบังคับใช้มาตรการเพื่อป้องกันการแพร่ระบาดของเชื้อไวรัส COVID - 19 ระลอกใหม่ ซึ่งส่งผลกระทบต่อผู้ใช้บริการรถไฟฟ้าที่ซื้อเที่ยวโดยสารแล้วไม่ได้ใช้เดินทางทำให้เที่ยวโดยสารหมดอายุนั้น
​การรถไฟฟ้าขนส่งมวลชนแห่งประเทศไทย (รฟม.) และบริษัท ทางด่วนและรถไฟฟ้ากรุงเทพ จำกัด (มหาชน) (BEM) ได้ตระหนักถึงความเดือดร้อนของผู้โดยสาร จึงได้ขยายเวลามาตรการช่วยเหลือผู้โดยสารรถไฟฟ้า MRT สายสีน้ำเงินและสายสีม่วง ที่มีเที่ยวโดยสาร(Trip Pass) ที่หมดอายุสามารถเปลี่ยนเที่ยวโดยสารที่หมดอายุเป็นคูปองเดินทางตามจำนวนเที่ยวโดยสารคงเหลือ จากเดิมผู้โดยสารที่มีเที่ยวโดยสารในบัตร MRT และ MRT Plus ประเภท 30 วัน ที่หมดอายุตั้งแต่วันที่ 18 เมษายน – 31 พฤษภาคม 2564 และเที่ยวโดยสารประเภท 60 วัน ที่หมดอายุตั้งแต่วันที่ 18 เมษายน – 30 มิถุนายน 2564 ขยายเวลาเป็น ผู้โดยสารที่มีเที่ยวโดยสารในบัตร MRT และ MRT Plus ประเภท 30 วัน ที่หมดอายุตั้งแต่วันที่ 18 เมษายน – 31 สิงหาคม 2564 และเที่ยวโดยสารประเภท 60 วัน ที่หมดอายุตั้งแต่วันที่ 18 เมษายน – 30 กันยายน 2564 สามารถติดต่อขอรับเป็นคูปองเดินทางตามจำนวนเที่ยวโดยสารที่คงเหลือ โดยนำบัตรโดยสารไปติดต่อขอรับคูปองตามประเภทของเที่ยวโดยสารที่หมดอายุ ได้ที่ห้องออกบัตรโดยสารรถไฟฟ้า MRT สายสีน้ำเงินและสายสีม่วงทุกสถานี จนถึงวันที่ 31 ธันวาคม 2564 ซึ่งคูปองการเดินทางดังกล่าวจะมีอายุการใช้งาน 60 วัน นับจากวันที่ได้รับคูปอง และไม่สามารถซื้อ ขาย แลกเปลี่ยน หรือคืนได้ทุกกรณี โดยมีเงื่อนไขการใช้เดินทางเป็นไปตามที่ รฟม. และ BEM กำหนด
​​ทั้งนี้ รฟม. และ BEM จะยังคงดำเนินมาตรการป้องการการแพร่ระบาดของเชื้อไวรัส COVID - 19 ในระบบรถไฟฟ้า MRT อย่างเข้มงวด และ พร้อมสนับสนุนมาตรการของภาครัฐอย่างต่อเนื่อง เพื่อให้ผู้โดยสารเดินทางได้อย่างมั่นใจในความปลอดภัย ร่วมเป็นส่วนหนึ่งที่จะช่วยบรรเทาความเดือนร้อนของประชาชน และขอขอบคุณผู้โดยสารทุกท่านที่ให้ความร่วมมือปฏิบัติตามมาตรการต่าง ๆ ด้วยดีเสมอมา ตลอดจนขอให้ประชาชนทุกท่านมีความเข้มแข้ง ยืนหยัด และปลอดภัยสามารถกลับมาใช้ชีวิตตามปกติได้โดยเร็ว เราพร้อมที่จะอยู่เคียงข้างดูแลผู้โดยสารและขอส่งกำลังใจให้ทุกท่านผ่านพ้นสถานการณ์ที่ยากลำบากนี้ไปด้วยกัน
​​​สอบถามรายละเอียดเพิ่มเติมได้ที่ศูนย์บริการข้อมูล โทร. 0 2624 5200 เฟซบุ๊ก: MRT Bangkok Metro ทวิตเตอร์: MRT Bangkok Metro อินสตาแกรม: mrt_bangkok หรือ โมบายแอปพลิเคชัน: Bangkok MRT และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันศุกร์ที่ 20 สิงหาคม 2564
เร่งคุมโควิด-19 ในกลุ่มคนไร้บ้าน ตรวจคัดกรอง - ฉีดวัคซีน - จัดจุดแจกอาหาร
....
กทม. เร่งควบคุมการแพร่ระบาดโรคโควิด-19 โดยเฉพาะในกลุ่มคนไร้บ้าน ซึ่งมีอยู่ในพื้นที่ กทม. ประมาณ 1,020 คน และถือเป็นผู้มีความเสี่ยงสูง ดังนี้
- ตรวจหาเชื้อด้วย ATK
วันพฤหัสบดีที่ 19 พฤษภาคม 2565
นายกฯ ตรวจติดตามความก้าวหน้าการก่อสร้างโครงการศูนย์การประชุมแห่งชาติสิริกิติ์ เตรียมความพร้อมไทยเป็นเจ้าภาพจัดการประชุมผู้นำเขตเศรษฐกิจเอเปค และการประชุมที่เกี่ยวข้อง ตลอดปี 2565
นายกฯ ตรวจติดตามความก้าวหน้าการก่อสร้างโครงการศูนย์การประชุมแห่งชาติสิริกิติ์ เตรียมความพร้อมไทยเป็นเจ้าภาพจัดการประชุมผู้นำเขตเศรษฐกิจเอเปค และการประชุมที่เกี่ยวข้อง ตลอดปี 2565 คาดแล้วเสร็จ 100% ภายในเดือนสิงหาคมนี้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (19 พฤษภาคม 2565) เวลาประมาณ 11.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ตรวจติดตามความคืบหน้าการก่อสร้างโครงการศูนย์การประชุมแห่งชาติสิริกิติ์ (QSNCC) โดยมีผู้บริหารโครงการกล่าวรายงานความคืบหน้า ซึ่งปัจจุบันโครงการก่อสร้างฯ มีความคืบหน้าประมาณ 88% และมีกำหนดส่งมอบงาน ช่วงระหว่างเดือนกรกฎาคม 2565 ถึง สิงหาคม 2565 โดยคาดว่าการก่อสร้างจะแล้วเสร็จ 100% ภายในเดือนสิงหาคม 2565 นี้
พร้อมกันนี้ นายกรัฐมนตรี ได้ทักทาย และให้กำลังใจ ห่วงใยการทำงานของเจ้าหน้าที่ ผู้ปฏิบัติงานในพื้นที่ก่อสร้าง พร้อมสอบถามรายละเอียดความคืบหน้าของโครงการ โดยย้ำการใช้ประโยชน์พื้นที่ภายในศูนย์ประชุมฯ ให้มีความคุ้มค่า สามารถดัดแปลงพื้นที่ใช้งานได้หลากหลาย เหมาะสมกับบริบท และได้ชื่นชมการออกแบบที่มีการสืบสาน รักษา ต่อยอด และอนุรักษ์ความเป็นไทย แสดงถึงเอกลักษณ์และเป็นความภาคภูมิใจของคนไทยทั้งประเทศ
นอกจากนี้ นายกรัฐมนตรีและคณะยังได้ตรวจเยี่ยมสวนป่าเบญจกิตติ เพื่อติดตามความก้าวหน้าการปรับใช้พื้นที่อย่างเต็มศักยภาพซึ่งนอกจากจะเป็นพื้นที่สำหรับออกกำลังกายพักผ่อนของทุกคนแล้ว ยังเป็นการเตรียมความพร้อมเพื่อรองรับการเป็นเจ้าภาพจัดการประชุมผู้นำเขตเศรษฐกิจเอเปค (APEC 2022) และการประชุมที่เกี่ยวข้อง ตลอดปี 2565 ของไทยอีกด้วย
กลุ่มประชาสัมพันธ์และเผยแพร่ สำนักโฆษก
วันอังคารที่ 5 เมษายน 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน
โครงการรถไฟฟ้าสายสีเหลือง ช่วงลาดพร้าว - สำโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สำนักงานความปลอดภัย อาชีวอนามัยและสภาพแวดล้อมในการทำงาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน (Night Audit) โครงการรถไฟฟ้าสายสีเหลือง ช่วงลาดพร้าว - สำโรง บริเวณตั้งแต่สถานีศรีลาซาล บนถนนศรีนครินทร์ ถึง สถานีสำโรง บนถนนเทพารักษ์ โดยได้ตรวจสอบไฟส่องสว่างตามแนวเขตก่อสร้าง เพื่อให้ผู้ใช้รถใช้ถนนสัญจรได้อย่างปลอดภัย และป้องกันการเกิดอุบัติเหตุในช่วงเวลากลางคืน รวมถึงตรวจสอบแผงผ้าใบแบริเออร์ ไฟสัญญาณเตือน ป้ายเตือนต่าง ๆ ให้มีความชัดเจนและพร้อมใช้งานตลอดเวลา โดยกำชับเจ้าหน้าที่ผู้เกี่ยวข้อง หากมีการชำรุดให้เร่งดำเนินการแก้ไขโดยเร็ว พร้อมเน้นย้ำให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกำหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกำหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และ เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044 “30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันเสาร์ที่ 30 เมษายน 2565
โฆษกรัฐบาลเผย นายกฯ ปลื้ม ยอดค่าใช้จ่ายจากโครงการลดค่าครองชีพของรัฐ “พุ่งกว่า 7 หมื่นล้านบาท”
โฆษกรัฐบาลเผย นายกฯ ปลื้ม ยอดค่าใช้จ่ายจากโครงการลดค่าครองชีพของรัฐ “พุ่งกว่า 7 หมื่นล้านบาท” เตือนผู้มีสิทธิคนละครึ่ง รีบสแกน “เป๋าตัง” ใช้จ่ายสุดท้ายวันนี้ 30 เม.ย. 65
วันที่30เมายน2565นายธนกรวังบุญคงชนะโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพอใจมาตรการใช้จ่ายลดค่าครองชีพจากการแพร่ระบาดของโควิด-19ของรัฐในรอบใหม่ปี2565นี้โดยเฉพาะโครงการคนละครึ่งเป็นโครงการที่ได้รับความสนใจจากประชาชนแบ่งเบาค่าใช้จ่ายประจำวันของประชาชนได้จริงและเกิดผลดีต่อการหมุนเวียนกระตุ้นและฟื้นฟูเศรษฐกิจโดยความคืบหน้ายอดตัวเลขค่าใช้จ่ายล่าสุด(ข้อมูลณวันที่28เม.ย. 65)ผู้ใช้สิทธิสะสมรวม40.95ล้านคนยอดใช้จ่ายสะสมรวม70,069.07ล้านบาทแบ่งเป็น1)โครงการคนละครึ่งระยะที่4มีผู้ใช้สิทธิสะสม26.27ล้านคนยอดใช้จ่ายสะสม61,477.82ล้านบาทแบ่งเป็นส่วนที่ประชาชนจ่ายสะสม31,305.72ล้านบาทและรัฐร่วมจ่ายสะสม30,172.10ล้านบาท2)โครงการเพิ่มกำลังซื้อให้แก่ผู้มีบัตรสวัสดิการแห่งรัฐระยะที่4มีผู้ใช้สิทธิสะสม13.37ล้านคนยอดใช้จ่ายสะสม7,891.74ล้านบาทและ3)โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษระยะที่2มีผู้ใช้สิทธิสะสม1.31ล้านคนยอดใช้จ่ายสะสม699.51ล้านบาท
โฆษกประจำสำนักนายกรัฐมนตรีกล่าวเพิ่มเติมว่านายกรัฐมนตรีเน้นย้ำให้ความสำคัญกับการสร้างงานสร้างอาชีพที่ผ่านมารัฐบาลก็ได้ออกมาตรการแบ่งเบาภาระค่าใช้จ่ายให้ประชาชนเพื่อช่วยบรรเทาปัญหาเรื่องรายได้จากการประเมินสถานการณ์โควิด-19เริ่มดีขึ้นประชาชนปรับตัวในการออกมาใช้ชีวิตเศรษฐกิจกำลังขยับเข้าสู่ภาวะปกติรายรับเริ่มกลับมาจึงเน้นการส่งเสริมให้ประชาชนเข้าไปสู่การสร้างงานสร้างอาชีพเพื่อทำให้ประชาชนกลับมามีรายได้เพิ่มขึ้นได้เอง โดยขณะนี้โครงการคนละครึ่งระยะที่4มีจำนวนผู้ใช้สิทธิครบ1,200บาทประมาณ13.53ล้านรายคิดเป็นร้อยละ51ของผู้ใช้สิทธิทั้งหมดในขณะที่จำนวนผู้ใช้สิทธิใกล้ครบจำนวน1,200บาทประมาณ10.77ล้านรายคิดเป็นร้อยละ41ของผู้ใช้สิทธิทั้งหมดและยังมีจำนวนผู้ได้รับสิทธิที่ยังไม่ได้เริ่มใช้สิทธิประมาณ1.2แสนราย จึงขอเชิญชวนประชาชนใช้สิทธิวันนี้(30เมษายน2565)วันสุดท้าย
“ที่ผ่านมานายกรัฐมนตรีบริหารงานภายใต้วิกฤติสถานการณ์โลกอย่างรอบคอบเป็นระบบเน้นมาตรการช่วยเหลือประชาชนแบบพุ่งเป้าผลงานและนโยบายโครงการของรัฐบาลต่างๆเป็นที่ประจักษ์มาตรการต่างๆเพื่อบรรเทาความเดือดร้อนของพี่น้องประชาชนให้ครอบคลุมทุกกลุ่มอย่างเต็มที่ให้ผ่านพ้นความเดือดร้อนนี้ไปให้ได้ขอให้ทุกคนอดทนและร่วมมือกันพึ่งพากันและเดินหน้าพร้อมผ่านพ้นวิกฤติไปได้ด้วยกันซึ่งในส่วนของมาตรการอื่นๆรัฐบาลก็จะได้มีการวางแผนให้สอดรับกับสถานการณ์ต่อไป”โฆษกประจำสำนักนายกรัฐมนตรีกล่าว
————
วันศุกร์ที่ 12 สิงหาคม 2565
ธอส. ชวนประชาชนออมเงินรับวันแม่  เปิดตัว “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี
ธอส. เปิดตัวผลิตภัณฑ์เงินฝากใหม่ “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี ตั้งแต่วันที่เปิดบัญชีถึงวันที่ 14 กุมภาพันธ์ 2567 บุคคลธรรมดาได้รับการยกเว้นภาษี เพียงเปิดบัญชีเงินฝากขั้นต่ำ 10,000 บาท ตั้งแต่วันนี้ถึง 31 สิงหาคม 2565
ธนาคารอาคารสงเคราะห์ ต้อนรับวันแม่ปี 2565 ชวนลูกค้าออมเงินรับผลตอบแทนสูง และดูแลเงินฝากของประชาชนรายย่อย เปิดตัวผลิตภัณฑ์เงินฝากใหม่ “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี ตั้งแต่วันที่เปิดบัญชีถึงวันที่ 14 กุมภาพันธ์ 2567 บุคคลธรรมดาได้รับการยกเว้นภาษี เพียงเปิดบัญชีเงินฝากขั้นต่ำ 10,000 บาท ตั้งแต่วันนี้ถึง 31 สิงหาคม 2565 ฝากได้ 1 รายต่อ 1 บัญชี ด่วน!! วงเงินจำกัด กรอบวงเงินผลิตภัณฑ์รวมไม่เกิน 50,000 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนการออมเงินของประชาชนต้อนรับวันแม่ปี 2565 พร้อมสร้างทางเลือกให้กับผู้ที่ต้องการเก็บออมเงินกับผลิตภัณฑ์เงินฝากที่ให้ผลตอบแทนดี และดูแลเงินฝากของประชาชนรายย่อย ภายหลังจากคณะกรรมการนโยบายการเงิน(กนง.) มีมติปรับขึ้นอัตราดอกเบี้ยนโยบาย 0.25% ต่อปีเมื่อวันที่ 10 สิงหาคม 2565 ธอส. ในฐานะสถาบันการเงินเฉพาะกิจของรัฐ จึงได้จัดทำผลิตภัณฑ์ใหม่ “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี ตั้งแต่วันที่เปิดบัญชีถึงวันที่ 14 กุมภาพันธ์ 2567 โดยไม่มีการถอนเงินฝาก(สำหรับบุคคลธรรมดาไม่ต้องเสียภาษีเงินได้บุคคลธรรมดา คิดเป็นดอกเบี้ยเทียบเท่าอัตราดอกเบี้ยเงินฝากประจำที่ 2.35% ต่อปี) เพียงเปิดบัญชีเงินฝากขั้นต่ำ 10,000 บาท ตั้งแต่วันนี้ถึง 31 สิงหาคม 2565 เปิดบัญชีเงินฝากได้ 1 รายต่อ 1 บัญชี กรอบวงเงินผลิตภัณฑ์รวมไม่เกิน 50,000 ล้านบาท
ทั้งนี้ ธอส. จะนำเงินฝากที่ได้รับไปจัดทำเป็นผลิตภัณฑ์สินเชื่อบ้านอัตราดอกเบี้ยต่ำเพื่อสร้างโอกาสในการทำให้คนไทยมีบ้านตามนโยบายของรัฐบาลได้ง่ายขึ้นต่อไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่เว็บไซต์ธนาคารอาคารสงเคราะห์ www.ghbank.co.th
วันพุธที่ 14 กรกฎาคม 2564
ยืนยัน! สินค้าอุปโภค - บริโภคช่วงโควิด ไม่ขาดแคลน
....
จากการยกระดับมาตรการในการควบคุมและป้องกันการระบาดของโรคโควิด-19 ทำให้หลายคนเกิดความกังวลใจว่าจะต้องกักตุนสินค้าหรือไม่
.
เรื่องนี้ กรมการค้าภายในได้ออกมายืนยันแล้วนะครับว่า สินค้าอุปโภค - บริโภค ที่ใช้ในชีวิตประจำวัน ประชาชนสามารถหาซื้อได้ตามปกติ ไม่มีการขาดแคลน เนื่องจากได้ประสานกับผู้ประกอบการห้างค้าปลีก - ส่งทั่วประเทศ ให้สต็อกสินค้าเพิ่มมากขึ้น ให้เพียงพอต่อความต้องการของประชาชน
.
และหากพบเห็นการกักตุนหรือฉวยโอกาสจำหน่ายสินค้าในราคาที่ไม่เป็นธรรม สามารถแจ้งได้ที่ สายด่วน 1569 หรือ สนง.พาณิชย์จังหวัดทั่วประเทศ โดยผู้กระทำผิดจะมีโทษจำคุก 7 ปี ปรับ 140,000 บาท หรือทั้งจำและปรับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 19 พฤษภาคม 2565
ครม. ไฟเขียว (ร่าง) แผนพัฒนาประชากรเพื่อการพัฒนาประเทศระยะยาว ปี 65 - 80 ด้วย 6 ยุทธศาสตร์รองรับอนาคต
.....
ที่ประชุม ครม. (17 พ.ค. 65) เห็นชอบร่างแผนพัฒนาประชากรเพื่อการพัฒนาประเทศระยะยาว ปี 2565 - 2580 ด้วยกรอบแนวทางการพัฒนา 3 ด้าน คือ การเกิดอย่างมีคุณภาพ/ การอยู่อย่างมีคุณภาพและมีส่วนร่วมในการพัฒนาประเทศ/ การแก่และตายอย่างมีคุณภาพ โดยคำนึงถึงอิทธิพลของเทคโนโลยี สื่อสังคมออนไลน์ และเจเนอเรชั่น ที่ส่งผลให้การดำรงชีวิตของประชาชนเปลี่ยนไปจากอดีต
.
6 ยุทธศาสตร์ของ (ร่าง) แผนพัฒนาประชากรเพื่อการพัฒนาประเทศระยะยาว ประกอบด้วย
1.การสร้างครอบครัวที่มีคุณภาพ และพัฒนาระบบที่เอื้อต่อการมีและการเลี้ยงดูบุตร
2.การพัฒนายกระดับผลิตภาพประชากร
3.การยกระดับความมั่นคงทางการเงิน
4.การสร้างเสริมสุขภาวะเพื่อลดการตายก่อนวัยอันควร และมีระบบดูแลระยะยาวและช่วงท้ายของชีวิต
5.การสร้างสภาพแวดล้อมที่เอื้อต่อการดำรงชีวิตอย่างมีคุณภาพกับทุกกลุ่มวัย
6.การบริหารจัดการด้านการย้ายถิ่น
.
การดำเนินการแบ่งเป็น 2 ระยะ คือ ระยะเร่งด่วน ที่เน้นการจัดการกับปัญหาที่เป็นผลพวงจากสถานการณ์กโรคโควิด-19 และระยะยาว เน้นการสร้างครอบครัวคุณภาพ พัฒนาระบบการศึกษาและการเรียนรู้ตลอดชีวิต เพื่อสร้างรายได้อย่างมั่นคงตามแนวคิด “ชุมชนน่าอยู่ สุขภาวะดี มีงานทำ”
#ไทยคู่ฟ้า#ร่วมต้านโควิด19
-------------------
วันเสาร์ที่ 2 เมษายน 2565
พิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจำปี 2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นกระทรวงอุตสาหกรรม ประจำปี พ.ศ.2564
พิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจำปี 2564
วันนี้ (1 เมษายน 2565) เวลา 10.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นกระทรวงอุตสาหกรรม ประจำปี พ.ศ.2564 เพื่อเป็นการยกย่องเชิดชูเกียรติ พร้อมทั้งเป็นการสร้างขวัญและกำลังใจแก่ข้าราชการพลเรือนดีเด่นรวมถึงเป็นการยกย่องส่งเสริมข้าราชการกระทรวงอุตสาหกรรม ที่ประพฤติปฏิบัติคุณงามความดี นอกจากนี้ยังได้มอบเกียรติบัตรให้แก่คนดีศรี สปอ. (สำนักงานปลัดกระทรวงอุตสาหกรรม) จำนวน 2 ท่าน โดยมีนางวรวรรณ ชิตอรุณ รองปลัดกระทรวงอุตสาหกรรม นายสมพล โนดไธสง นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นายทาวัณ ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม ร่วมงาน ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า รู้สึกเป็นเกียรติและมีความยินดีที่ได้มาเป็นประธานในพิธีมอบเกียรติบัตรและเข็มเชิดชูเกียรติแก่ผู้ได้รับการคัดเลือกเป็นข้าราชการพลเรือนดีเด่นประจำปี 2554 ในวันนี้ การรับราชการนั้นถือว่าเป็นงานที่มีเกียรติสูงเป็นอาชีพที่ได้รับการยอมรับและเคารพนับถือ ดังนั้น ข้าราชการพลเรือนจึงต้องปฏิบัติหน้าที่ปฏิบัติตนให้เป็นแบบฉบับแห่งความดีงามในทุก ๆ ด้าน และเป็นตัวอย่างของบุคคลทั่วไป โดยต้องตระหนักถึงเกียรติ ศักดิ์ศรี และหน้าที่ของการเป็นข้าราชการที่ดี ประพฤติปฏิบัติตนอยู่ในหลักแห่งคุณธรรม จริยธรรมของข้าราชการและต้องปฏิบัติหน้าที่อย่างเต็มกำลังความสามารถ มีความซื่อสัตย์ สุจริต รับผิดชอบ โปร่งใส ตรวจสอบได้ ที่สำคัญต้องยืนหยัดกล้าทำในสิ่งที่ถูกต้อง
“ผมขอแสดงความยินดีกับข้าราชการพลเรือนดีเด่นทั้ง 11 ท่าน ที่ได้รับรางวัลในครั้งนี้ ผมขอแสดงความชื่นชมที่ท่านได้รับการยกย่องให้เป็นแบบอย่างหรือตัวแทนของข้าราชการที่ดีที่ปฏิบัติงานด้วยความทุ่มเท เสียสละ อุทิศตนให้แก่งาน นำความรู้ความสามารถมาใช้ในการปฏิบัติราชการจนประสบผลสำเร็จเป็นที่ยอมรับอย่างน่าภาคภูมิใจ ซึ่งคุณงามความดีและสิ่งที่ท่านได้รับการยกย่องในวันนี้ ผมหวังว่าจะเป็นแรงบันดาลใจให้แก่ข้าราชการท่านอื่น ๆ ได้นําไปเป็นแบบอย่างและใช้ศึกษาอันจะเป็นประโยชน์ในการปฏิบัติราชการเพื่อประเทศชาติบ้านเมืองสืบไป”
วันพุธที่ 16 มีนาคม 2565
กระทรวงเกษตรฯ เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 อย่างยิ่งใหญ่
กระทรวงเกษตรฯ เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 อย่างยิ่งใหญ่ ย้อนยุคศตวรรษ 100 กว่าปีของความเป็นมา
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 ซึ่งตรงกับวันที่ 1 เมษายน ของทุกปี และตรงกับวันข้าราชการพลเรือนด้วย โดยภายในงานจะมีการสักการะสิ่งศักดิ์สิทธิ์ประจำกระทรวง ได้แก่ ศาลพระภูมิเจ้าที่ ศาลท้าวเวสสุวรรณ ศาลตา-ยาย องค์พระพิรุณทรงนาค (หน้าอาคาร) และองค์พระพิรุณทรงนาค (ห้องพิพิธภัณฑ์) และเข้าสู่ช่วงพิธีสงฆ์ นอกจากนี้ ยังเตรียมความพร้อมในพิธีมอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน รวมถึงการแสดงผลงานสำคัญ 130 ปี ของกระทรวงเกษตรและสหกรณ์ สู่การพัฒนาอย่างยั่งยืน โดยจะได้รับเกียรติจากรัฐมนตรีว่าการกระทรวงเกษตรและสหกรณ์เป็นประธานในพิธี รัฐมนตรีช่วยว่าการกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วมด้วย
ทั้งนี้ การมอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน มีวัตถุประสงค์เพื่อเชิดชูแก่ข้าราชการ เจ้าหน้าที่ ผู้มีจิตอาสา ประกอบคุณงามความดีที่มีความประพฤติเหมาะสม ผู้ที่ทำคุณประโยชน์ให้แก่กระทรวงเกษตรและสหกรณ์ หรือมีผลการปฏิบัติงานด้านการเกษตรและสหกรณ์ดีเด่นเป็นที่ประจักษ์ มีคุณสมบัติบุคคลตามข้อ 4 (9) และ (10) ของระเบียบกระทรวงเกษตรและสหกรณ์ ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2564 คือ 1) เป็นผู้มีความประพฤติดี ปฏิบัติงานในหน้าที่และนอกเหนือหน้าที่สม่ำเสมอ เต็มใจมีจิตมุ่งผลสัมฤทธิ์ของงานที่รับผิดชอบ จนมีผลงานด้านการสืบสานเกษตรกรรมยั่งยืนปรากฏที่เป็นประโยชน์ต่อราชการ ประชาชน มากกว่าผู้อื่นอย่างเด่นชัด และ 2) เป็นผู้มีผลงานเชิงประจักษ์ดีเด่นด้านการสืบสานเกษตรกรรมยั่งยืนเป็นที่ยอมรับ สมควรได้รับการยกย่อง โดยคำนึงถึงผลการปฏิบัติงานในหน้าที่เป็นอันดับแรก ผลงานจากการอุทิศ ทุ่มเท เสียสละ เกิดประโยชน์ยิ่งกับส่วนราชการ หรือสาธารณชน ทั้งนี้ อาจปรากฎเป็นผลงานด้านเอกสารที่สืบค้นได้อย่างเป็นรูปธรรม
สำหรับกิจกรรม “เหลียวหลัง แลหน้า 130 ปี กระทรวงเกษตรและสหกรณ์” ปลัดกระทรวงเกษตรและสหกรณ์ จะเล่าเรื่องบอกกล่าวถึงประวัติความเป็นมาของกระทรวงเกษตรฯ ตั้งแต่ พ.ศ. 2435 – 2565 เหตุการณ์และนโยบาย ที่สำคัญ และการขับเคลื่อนภาคเกษตรอย่างยั่งยืน ซึ่งเป็นการวางรากฐานการทำงานของกระทรวงรองรับความปกติใหม่ (New Normal) ต่อไป
วันพฤหัสบดีที่ 15 กรกฎาคม 2564
กรมการขนส่งทางบก พร้อมให้บริการประชาชนภายใต้มาตรการสาธารณสุขเพื่อป้องกันการแพร่ระบาดของโรคติดเชื้อไวรัส COVID-19
กรมการขนส่งทางบก กระทรวงคมนาคม พร้อมให้บริการประชาชนภายใต้มาตรการสาธารณสุขเพื่อป้องกันการแพร่ระบาดของโรคติดเชื้อไวรัส COVID-19 กำชับสำนักงานขนส่งทุกแห่งทั่วประเทศป้องกันสูงสุด คัดกรองเข้มงวด และประเมินสถานการณ์อย่างใกล้ชิด
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 กรมการขนส่งทางบก (ขบ.) ได้กำชับสำนักงานขนส่งทุกแห่งดำเนินตามมาตรการสาธารณสุขเพื่อป้องกันการแพร่ระบาดของโรคอย่างเคร่งครัด ทั้งในส่วนของการให้บริการประชาชนและการปฏิบัติงานของเจ้าหน้าที่ โดยยึดมาตรการหลัก D-M-H-T-T-A ของศูนย์บริหารสถานการณ์การแพร่ระบาดของโรคติดเชื้อไวรัส COVID-19 หรือ ศบค. และให้มีมาตรการคัดกรองเข้มงวด พร้อมติดตามประเมินสถานการณ์ในพื้นที่อย่างใกล้ชิด ซึ่งปัจจุบันสำนักงานขนส่งทุกแห่งทั่วประเทศได้มีการตั้งจุดคัดกรองตรวจวัดอุณหภูมิประชาชนและเจ้าหน้าที่ทุกคนก่อนเข้าภายในอาคารเพื่อเป็นการคัดกรองเบื้องต้น ติดตั้งฉากใสกั้นระหว่างประชาชนที่มาติดต่อราชการกับเจ้าหน้าที่เพื่อลดการติดต่อสัมผัส จัดเก้าอี้นั่งแบบเว้นระยะห่าง รวมถึงกำหนดจุดยืนคอยตามมาตรการ Social Distancing จัดเตรียมเจลแอลกอฮอล์ล้างมือในพื้นที่ส่วนกลางอย่างเพียงพอ เพิ่มความถี่ในการทำความสะอาดฆ่าเชื้อโรคพื้นที่ให้บริการภายในสำนักงานขนส่ง โดยเฉพาะจุดเสี่ยงที่มีการสัมผัสบ่อยครั้ง เช่น เคาน์เตอร์บริการ ที่จับประตู ราวบันได ปุ่มกดลิฟต์ เป็นต้น อบรมให้ความรู้แก่เจ้าหน้าที่ทุกคนเกี่ยวกับการดูแลความสะอาดเพื่อให้ปลอดภัยจากเชื้อโรคและลดความเสี่ยงการแพร่เชื้อ เตรียมความพร้อมประสานงานกับหน่วยงานที่เกี่ยวข้องในกรณีพบผู้ป่วยมีความเสี่ยงภายในสำนักงาน
รองอธิบดีกรมการขนส่งทางบก กล่าวเพิ่มเติมว่า ขอความร่วมมือประชาชนในกรณีมีความจำเป็น ต้องมาดำเนินการที่สำนักงานขนส่งขอให้สวมหน้ากากอนามัยหรือหน้ากากผ้าเมื่อมาติดต่อราชการที่สำนักงานขนส่งตลอดเวลา ใช้แอลกอฮอล์ชนิดเจลหรือชนิดน้ำ ทั้งก่อนและหลังการรับบริการทุกครั้ง รวมถึงเว้นระยะห่างจากบุคคลอื่นอย่างน้อย 1 - 2 เมตร ระหว่างรอรับบริการ และปฏิบัติตามคำแนะนำของเจ้าหน้าที่อย่างเคร่งครัด ในส่วนของการชำระภาษีรถประจำปีแนะนำให้ใช้บริการชำระภาษีออนไลน์ผ่านเว็บไซต์ https://eservice.dlt.go.th หรือผ่านแอปพลิเคชัน DLT Vehicle Tax เพื่อลดความเสี่ยงไม่ต้องเดินทางมาสำนักงานขนส่ง รอรับเครื่องหมายการเสียภาษีทางไปรษณีย์ภายใน 5 วันทำการ สำหรับการดำเนินการด้านใบอนุญาตขับรถได้มีประกาศงดการอบรมที่สำนักงานขนส่ง ตั้งแต่วันที่ 12 กรกฎาคม 2564 ตามประกาศของ ศบค. ดังนั้นผู้ที่ถึงกำหนดต่ออายุใบอนุญาตขับรถให้เข้าอบรมออนไลน์ที่เว็บไซต์ www.dlt-elearning.com เพื่อนำผลผ่านการอบรมมาเป็นหลักฐานแทนการเข้าอบรมที่สำนักงานเพื่อลดขั้นตอนและระยะเวลา จองคิวเข้ารับบริการล่วงหน้าผ่านแอปพลิเคชัน DLT Smart Queue ดาวน์โหลดได้ฟรี ทั้งระบบปฏิบัติการ iOS: https://apple.co/2GIHARd และแอนดรอยด์:http://bit.ly/2IkLpyO หรือผ่านเว็บไซต์ https://gecc.dlt.go.th ส่วนการขอรับใบอนุญาตขับรถสำหรับรายใหม่ยังคงงดให้บริการเพื่อความปลอดภัยของประชาชนจนกว่าจะมีประกาศเปลี่ยนแปลง สอบถามเพิ่มเติม โทร. 1584 ตลอด 24 ชั่วโมง